

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din XX.XX.2020

 Ca urmare a notificării adresate de **MASPEX ROMANIA SRL** **–** cu sediul în orașul Valenii de Munte, str. Ștefan cel Mare, nr. 38-40, județul Prahova, **privind "Întocmire PUZ pentru construire hală industrială stație stocare apă"** înmunicipiul Vatra Dornei, str. Roșu, județul Suceava, înregistrată la APM Suceava cu nr. 1554/12.02.2020, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava,**

* + ca urmare a consultării autorităţilor publice participante în cadrul şedinţei Comitetului Special Constituit din data de 27.02.2020, a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în baza avizul favorabil emis de Direcţia de Sănătate Publică Județeană Suceava;
	+ în baza avizul favorabil emis de Inspectoratul pentru Situaţii de Urgenţă “Bucovina” Suceava;
	+ în baza punctului de vedere emis de Sistemul de Gospodărie a Apelor Suceava;
	+ în lipsa comentariilor motivate din partea publicului interesat,

**decide:**

**Planul "Întocmire PUZ pentru construire hală industrială stație stocare apă"** înmunicipiul Vatra Dornei, str. Roșu, jud. Suceava, **titular MASPEX ROMANIA SRL** **–** cu sediul în județul Prahova, orașul Valenii de Munte, str. Ștefan cel Mare, nr. 38-40, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul studiat, în suprafață totală de 8000 mp, este proprietatea beneficiarului, conform Certificatului de Urbanism nr. 62/16.05.2019 eliberat de primăria municipiului Vatra Dornei. Folosința actuală a terenului este drum, fâneață și curți construcții.

**Vecinătăți:**

Nord – zonă industrială (SC Maspex Romania SRL);

 Est – drum pietruit privat aparținând SC Maspex Romania SRL;

 Sud – terenuri virane;

 Vest – locuințe individuale și terenuri virane.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Scopul acestei documenații este reglementarea zonei în vederea construirii unei hale industriale, cu funcțiunea de depozit băuturi non-alcoolice precum și realizarea unei stații de stocare a apei minerale, prin realizarea unor rezervoare supraterane.

Prin acest plan se propune și rezolvarea problemei circulațiilor în zonă. În clipa de față pe terenul studiat accesul se poate face prin intermediul unor drumuri locale, care funcționează ca niște bretele de acces către drumul național. Cele două bretele de acces se desfășoară de-a lungul axei nord-sud atât pe latura estică cât și pe cea vestică.

Calea de acces dinspre vest este de fapt un drum privat, proprietate a SC Maspex Romania SRL. Acesta face legătura dintre drumul național și parcela studiată, străbătând o parcelă intermediară (tot proprietate privată a beneficiarului). Acest drum a fost prevazut și reglementat în cadrul unui alt PUZ.

Drumul local dinspre est, care de asemenea face legătura dintre amplasamentul studiat și drumul national este un drum public, pietruit care deservește atât proprietatea studiată cat și celelalte imobile aflate în zonă (locuințe, anexe gospodărești, etc). Această cale de acces la un moment dat debușează în alte 2 căi de acces private (proprietate a SC Maspex Romania SRL). Cele 2 căi de acces private, amintite anterior sunt de fapt niște drumuri locale pietruite, ce prezintă un profil stradal necorespunzator. Datorită faptului ca inițiatorul acestei investiții dorește să profite și de aceste căi de comunicație, prin prezenta documentație se propune și reconfigurarea acestor artere de circulație rutieră prin reconfigurarea traseelor precum și a profilelor stradale.

Noile căi de circulație rutieră vor avea următoarele dimensiuni:

* La vest căile de circulație vor avea o lățime de min. 4,50 m;
* La est căile de circulație vor avea o lățime de min. 3,80 m.

Se propune realizarea unei zone industriale și depozitare care la rândul său ar putea fi împărțită în mai multe subzone astfel:

- zona destinată construcțiilor cu caracter industrial;

- zona căilor de circulație (auto și pietonale), inclusiv parcări;

- zona destinată rezervoarelor de stocare a apei, respectiv azot și dioxid de carbon;

- zona destinată spațiilor verzi amenajate.

 **Indici urbanistici:**

 **POT maxim: 40% CUT maxim: 0,75**

Regim maxim de înălțime: D+P+2E+M

Suprafață construcții

industriale (hale): 2017,45 mp

Suprafață rezervoare

(apă, azot, CO2): 951,46 mp

Suprafață circulații carosabile: 1601,49 mp

Suprafață circulații pietonale: 465,46 mp

Suprafață circulații mixte: 392,78 mp

Suprafață spații verzi: 2571,36 mp

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Zona studiata dispune de rețea de alimentare cu apă.

Obiectivele propuse se vor racorda la rețeaua de alimentare cu apă existentă. Astfel rețeaua de apă se va extinde și în același timp se va dimensiona corespunzator pentru a asigura debitul maxim orar precum și presiunea necesară. Rețeaua de alimentare cu apă va fi prevazută și cu o rețea de hidranți stradali necesari stingerii incendiilor.

**Canalizare**

În zona studiată există rețea de canalizare menajeră. Obiectivele propuse vor fi racordate la rețeaua existentă, prin extinderea acesteia.

Apa meteorică va fi preluată printr-un sistem de jgheaburi și burlane și adusă la sol, de unde este dirijată prin rigole și pantele terenului către spațiul verde.

**Alimentarea cu energie electrică** se va realiza prin branșament la rețeaua existentă lângă amplasament.

**Alimentarea cu căldură**

Clădirile propuse vor fi încălzite prin intermediul unor centrale termice, alimentate cu gaz. Se pot folosi surse alternative (pompe de caldură), iar pentru asigurarea apei calde menajere se pot amplasa panouri solare.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

În perioada de funcționare, pentru colectarea selectivă și depozitarea temporară a deșeurilor se prevede o platformă betonată, cu europubele închise ce vor fi preluate periodic de o firmă specializată de salubritate, conform contractului care va fi încheiat ulterior.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal** se va realizadin drumul pietruit privat existent în partea de vest.

Staționarea autovehicolelor atât în timpul lucrărilor de construcții cât și în timpul funcționării locuințelor se va face în afara drumurilor publice.

 *d) problemele de mediu relevante pentru plan sau program – nu este cazul;*

 e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

 *a)* probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – *nu este cazul;*

*e)* mărimea şi spaţialitatea efectelor (zona geografică şi mărimea populaţiei potenţial afectate - este redusă pe perioada execuției lucrărilor;

*f) valoarea şi vulnerabilitatea arealului posibil a fi afectat, date de:*

 *(i)* *caracteristicile naturale speciale sau patrimoniul cultural – nu este cazul;*

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional - amplasamentul nu este situat în interiorul unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării;

**Informarea şi participarea publicului la procedura de evaluare de mediu:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 12.02.2020 și 17.02.2020, până la luarea deciziei de încadrare nu au fost semnalate observații din partea publicului.

 În urma publicării din data de xx.xx.2020, în ziarul ”Crai Nou” a anunțului deciziei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

 **Maria Mădălina NISTOR**

 Şef Serviciu, Întocmit,

 Avize, Acorduri, Autorizaţii

|  |  |
| --- | --- |
|  |  |